Aprika Dangsina

**Aprika Dangsina**, goar na ojak **Republik Aprika Dangsina**, i ma sada nagara na adong di Aprika, i ma di region Aprika Dangsina. Nagara on puna gurat pasir  na marbalokkon sia propinsina dohot Samudora Atlantik huhut Samudora Hindia. Nagara on marbalok dohot Namibia, Botswana, huhut Simbabue di utarana; Mosambik dohot Eswatini di purbana; jala Lesotho (i ma sada enklap) di bagasanna. Bidang ni nagara on i ma , jala godang ni pangisina lobi sian 64 juta halak. Pretoria i ma huta sabungan administratipna, sementara Cape Town dohot Bloemfontein ganup sian nasida i ma huta sabungan ni legislatip dohot judikatip. Kota-kota na umbalga di nagara on i ma Johannesburg, Cape Town, huhut Durban.

Panomuan arkeologi patuduhon marragam spesies hominid nunga adong di Aprika Dangsina hira-hira 2,5 juta taon naung salpu, jala jolma moderen mangingani luat i lobi sian 100.000 taon naung salpu. Pangisi na parjolo mangingani luat i ma Halak Khoisan, na dung i diihuton dohot haadongon Halak na marhata Bantu na harororanna sian Aprika Hasundutan dohot Tonga hira-hira 2.000 sahat tu 1.000 taon naung salpu. Bangso Eropa parjolo sahali mananda ujung na paling dangsina Aprika di taon 1488, tingki singga si Bartolomeu Dias di Tanjung Panghirimon na Denggan. Taon 1652, Bolanda mambaen koloni na parjolo di Aprika Dangsina, jala di taon 1795 dohot 1806, dijajah Inggris ma i. Di tingki i, masa ma masa gejolak na digoari Mfecane mambaen marragam harajaon di Aprika, padohot Harajaon Zulu. Dung i, lam dijajah ma luat i, jala mulai sian na jumpang berlian dohot sere, luat on mandalani proses industrialisasi dohot urbanisasi. Dung Porang Boer Paduahon, ditompa ma Uni Aprika Dangsina di taon 1910, dung mardomu koloni Tanjung, koloni Natal, koloni Transvaal, dohot koloni Sunge Oranje. Uni on gabe nagara republik di taon 1961. Anggo sistem tohap tu mamillit ni ragam ras hea adong i koloni Tanjung, alai lambat-lambat do i tergerus, jala godangan halak Aprika Dangsina na marlingkit birong ndang dijalo mamillit sahat tu taon 1994.

Partai Nasional patandahon aparteid di taon 1948 na mangojakhon bolatbolat ni ras. Dung parjuangan mangalo aparteid ni Kongres Nasional Aprika dohot aktipis na asing sian di bagas huhut ruar nagari, marragam uhum na mambahen diskriminasi buhai disengsang di parsitongaan ni taon 1980-an. Pamillitan umum na tarbuka tu sude ras masa di taon 1994.

Masarakat ni Aprika Dangsina mangangkupi ragam ni ugari, hata, dohot ugamo. Nagara on ditanda songon nagara hagogoon parsitongaanangkup mangarihon panghorhon regionalna na signipikan. Aprika Dangsina pe marruas di punguan internasional, tudosna BRICS+, Uni Aprika, SADC, Persemakmuran Bangso-Bangso, dohot G20. Songon nagara na markembang dohot marindustri, adong do Aprika Dangsina ekonomi na targodang di Aprika mangihuthon nominal ni PDB, marugasan Situs Siteanon ni Portibi UNESCO na umbalga di Aprika, jala i ma luat haanekaragamon hangoluan dohot bioma, suan-suanan, dohot binatang na unik. Sian na marujung i aparteid, partanggungjawabanpanggomgoman dohot kualitas ni ngolu nunga lam tamba godang tu pangisi ni nagara na so marlingkit bontar. Alai, kriminalitas, pandoboon, hapogoson, dohot hatealon sosial tongtong do rarat. Di taon 2024, hira-hira 32% sian pangisi i ndang adong markarejo , sementara hira-hira 56% mangolu di toru ni gurat hapogoson. Koefisien Gini na paling ginjang di Aprika Dangsina i ma 0,63, jadi dianggap do i songon salah satu nagara na marhatealon ekonomi na tumimbo di portibi on.

## Pustaha